Във връзка с постъпило уведомление с вх. № ОВОС-1728/04.08.2021г. и становище на БД ИБР Пловдив с изх. № ПУ-01-820(3)/08.11.2021г. за инвестиционно предложение (ИП): Изработване на ПУП–ПРЗ за отреждане на нов УПИ 54465.73.251 (промяна на предназначението на 54465.73.4 и обединяването му с УПИ 073005, 073006) за преработка на етерично-маслени култури и площадка за компостиране на биоразградими отпадъци, в землището на с. Отец Паисиево, общ. Калояново, обл. Пловдив, с възложител: „АЙ ТИ ПИ – БЪЛГАРИЯ“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда изграждане на компостираща инсталация с технология за компостиране на редове на открито с принудителна аерация, за производство на компост, рециклиране на разделно събрани биоотпадъци с максимален капацитет 20 000 т/годишно. Така заявеното ИП попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон инвестиционното предложение подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG000429 „Река Стряма“.

Копие на писмото е изпратено до Община Калояново и Кметство с. Отец Паисиево.

Отговорено от РИОСВ-Пловдив на 16.11.2021г.